బొజ్జల వెంకట సుధీర్ రెడ్డి

బొజ్జల వెంకట సుధీర్ రెడ్డి తెలుగుదేశం పార్టీ (టీడీపీ) యువ‌నేత. బొజ్జ‌ల గోపాల‌కృష్ణారెడ్డి కుమారుడు.

బాల్యం, విద్యాభ్యాసం 
శ్రీకాళహస్తికి సమీపన ఉన్న ఊరందూరు గ్రామంలో జన్మించారు. తండ్రి బొజ్జ‌ల గోపాల‌కృష్ణారెడ్డి, తల్లి బృందమ్మ. బొజ్జ‌ల గోపాల‌కృష్ణారెడ్డి టీడీపీ సీనియ‌ర్ నేత‌, మాజీ మంత్రి. 2005లో సుధీర్ రెడ్డి పోస్ట్ గ్రాడ్యుయేషన్ పూర్తి చేసారు. చెన్నై సెలైయూర్‌లోని భరత్ ఇన్‌స్టిట్యూట్ ఆఫ్ హయ్యర్ ఎడ్యుకేషన్ & రీసెర్చ్ (డీమ్డ్ యూనివర్సిటీ) లో మాస్టర్స్ ఆఫ్ బిజినెస్ అడ్మినిస్ట్రేషన్ చదివారు.

రాజకీయాలు 
ప్రస్తుతం బొజ్జల వెంకట సుధీర్ రెడ్డి శ్రీకాళహస్తి నియోజకవర్గ టీడీపీ ఇంచార్జిగా వ్యవహరిస్తున్నారు. 2019 శాసనసభ ఎన్నికల్లో శ్రీకాళహస్తి నియోజకవర్గం నుంచి పోటీ చేసి ఓడిపోయారు. కాగా వైయస్సార్ కాంగ్రెస్ పార్టీ నుంచి బియ్యపు మధుసూదన్ రెడ్డి గెలుపొందారు.

కుటుంబ రాజకీయ నేపథ్యం 
బొజ్జల వెంకట సుధీర్ రెడ్డి తండ్రి బొజ్జ‌ల గోపాల‌కృష్ణారెడ్డి శ్రీకాళహస్తి నుంచి ఐదు సార్లు ఎమ్మెల్యేగా గెలిచారు. మూడు పర్యాయాలు మంత్రిగా విధులు నిర్వహించారు. గోపాలకృష్ణారెడ్డి మాజీ ఎమ్మెల్యే బొజ్జల గంగసుబ్బరామిరెడ్డి, విశాలాక్షి దంపతుల రెండో సంతానం. బొజ్జల గంగసుబ్బరామిరెడ్డి 1967లో శ్రీకాళహస్తి నుంచి స్వతంత్ర అభ్యర్థిగా ఎమ్మెల్యేగా గెలుపొందారు.

ఇక బొజ్జ‌ల గోపాల‌కృష్ణారెడ్డి సతీమణి బృందమ్మ తండ్రి ప్రముఖ స్వాతంత్ర్య సమరయోధుడు, వాయల్పాడు మాజీ ఎమ్మెల్యే, మాజీ మంత్రి పెద్దిరెడ్డి తిమ్మారెడ్డి. పెద్దిరెడ్డి తిమ్మారెడ్డి సతీమణి లక్ష్మీదేవమ్మ, 102 ఏళ్ళ వయసులో హైదరాబాదులో 2022 మే 6న తుదిశ్వాస విడిచారు.

మూలాలు 

తెలుగుదేశం పార్టీ రాజకీయ నాయకులు
చిత్తూరు జిల్లా రాజకీయ నాయకులు